
Aus noſtris præparatio multa prius eſt 
ſubeunda quam in corporis uſum vertantur. Ex- 
tra corpus, tritura, fermentatione, vi ignis emol- 
liente, ſæpe uſus eſt. Ore recepta, dentibus ſi 
opus fit conteruntur, buccis atque lingua vol- 
yuntur, faliva, muco, lympha probe miſcentur, 
dein pharyngi œſophagoque tradita, in ventricu- 
lum deferuntur. Hic aliquamdiu detinentur, le- 
ni calore fota, leniter agitata atque compreſſa, 
actioni ſucci gaſtrici expoſita. Inde in inteſtina 

propulſa, ſimili calori, agitationi, ac compre. 
ſioni, objiciuntur; cum felle, ſucco pancreatico, 


ſucciſque inteſtinorum ipſorum permiſcentur. 


Hi, oris, ventriculi, hepatis, pancreatis, et inteſ- 


tinorum, humores, adjuti calore, agitatione, et 
procul dubio etiam ipſorum alimentorum ad re- 
ſolutionem proclivitate, alimenta iſta non ſolùm 
macerant, diluunt, ſolvunt, nec non nimiam fer- 


mentationem impediunt, verùm etiam magnam 


eorum partem in liquorem ſemper unius et ſur 


generis convertunt. Hic liquor e maſsa alimen- 
taria per inteſtina deſcendente vaſis lacteis ab- 
ſorptus, et in ſanguinem delatus, corpus alit; 
reliqua maſſa haud multd polt & corpore ex- 

cernitur. | 
Omnibus his rebus conditione modoque per- 
fectiſſimo concurrentibus, alimenta rectè conco- 
quuntur. Earum autem quaelibet vel minima, 
certiùs tamen plures, ſi abolitae, imminutae, aut 
quomodocùnque depravatae fuerint, (praeter alia 
quibus corpus interdum plectunt mala, ) ciborum 
coctionem fers ſemper impediunt, vel aliquo 
modo vitiant. Cibi autem male concocti fer- 
menteſcunt 

menteſcunt et corrumpuntur. Unde varia ori- 
untur ſigna morboſa, quorum haec, quae in No- 
ſologia Methodica Cullenus ad definiendum mor- 
bum hic nobis tractandum ſelegit, praecipua ſunt 
et conſtantiſſima, nempe, Anorexia, nauſea, 
& vomitus, inflatio, ructus, ruminatio, cardial- 


60 gia, gaſtrodynia, pauciora faltem vel plura 


cc horum ſimul concurrentia, plerumque cum 


£ 


* 


alvo adſtricta, et ſine alio vel ventriculi ipſius 


ry 


te vel aliarum partium morbo.“ 


Haec autem definitio, quamvis morbi ſympto- 
mata optimè tradit, minimè tamen vitio caret. 


Nam ſi praeter ſigna in ea enumerata, nullus in 


dyſpepſia poſlit eſſe aut ventriculi aut aliarum 


partium morbus, nulla dyſpepſia fymptomatica, 
nec ulla quidem alia morbi cauſa quam victus 
minus idoneus, et alvus tarda, exiſtere poteſt. 
Dyſpepſia ſine dubio ſaepe ab his, frequentiſſimè 
tamen ab aliis cauſis oritur. Ut enim multas 
alias cauſas omittam, ventriculi debilitas, ac 


prava aut imminuta ſucei gaſtrici ſecretio, morbi 


certè ventriculi, ſaepe hune morbum gignunt; 


imo Cullenus ipſe, in Primis Lineis, has ducit 


eſſe 

eſſe ſolas dyſpepſiae idiopathicae cauſas. Prae- 


, terea, dyſpepſia eſt ſaepe aliorum morborum 


ſymptomatica ; et profectò idem Cullenus, etſi 
nullum dyſpepſiae ſymptomaticae exemplum de- 
finitio admittit, multa tamen in Noſolegia Me- 
thodica ipſe recenſuit. In hac confuſione quo- 
modo vera dyſpepſiae natura eruenda elt ? Quo 
in caſu ſymptomata in definitione memorata dy- 
ſpepſiam conſtituere habenda ſunt ? Reſponſio 
eſt in promptu, ipſoque verbo dyſpepſia indi- 
cata ; ſymptomata ſcilicet dyſpepſiam conſtituunt 
cum a mala ciborum concoctione oriuntur. 
Quomodò autem cibi male concocti haec ſym- 
ptomata inducunt? Hoc ex ſequente morbi de- 
ſcriptione intelligetur. 

Cibi ingeſti, nec ritè concocti, ventriculum 
gravant, ſenſumque anxietatis atque oppreſſionis 
gignunt. Citò in fermentationem ruunt; unde 
plurimus ar evolvitur, qui ventriculum et inte- 
ſtina diſtendit, anxietatem auget, inteſtinorum 
contractionibus hiic atque illuc pulſus borboryg- 
mos efficit, tandemque per os vel anum qua data 
porta ejicitur. Diſtentio interdum tam immanis 

evadit, 

evadit, ut pectus anguſtiz, abdomen dilaceratio- 
nis ſenſu dolentiſſimo afficiat. Fermentatione 
progrediente, cibi corrumpuntur, oleoſi ranci- 
dam, fruges acidam, carnes putridam naturam 
induunt. Cibi corrupti ventriculum et inteſtina 


graviter irritant, hinc ſpaſmos et dolores eorum 


inducunt, ac, acid praeſertim cum fac fuerint, 


dolore urente cardiam rodunt. Ventriculi irri- 
tatio et diſtentio motum ejus atque oeſophagi in- 
verſum cient, quo fruſtula ciborum corrupto- 
rum, alias humores, nonnunquam fatui, ſed mul- 
to frequentiùs ciborum acrimonia imbuti, in 
fauces et os, ructuum forma, ſubinde rejiciun- 
tur. Ructus ab acida cruditate orti, fauces exu- 
runt, dentes ſtupefaciunt, linguae ſaporem aci- 
dum imprimunt, mitiaque abſorbentia aut alka- 
lina, acido carbonico expulſo, ebullire faciunt. 
In cruditate putrida, ructus ova corrupta ſapiunt, 


ciboſque ex animalibus deſumptos aegri odio ha- 


bent ; contra, acida, aceſcentia, vegetabilia, tan- 


timmodo appetunt. Ructus rancidi, cibos, pin- 


ues. oleoſos., et praecipuè ex butyro aut flore 
gues, 1E 


lactis paratos, ſubſequuntur, fauces et linguam 
ſapore 

ſapore oleis rancidis proprio afficiunt, exputique 
in-ignem flagrant. Saepe paulo poſt epulas, bo- 
los ciborum parum mutatorum aegri in os iden- 
tidem eructant, et nonnunquam, fed rarò, ani- 
malium ruminantium inſtar, iterum mandunt at- 
que glutiunt. Flatus cibique corrupti, ſtoma- 
chum infeſtare perſtantes, ſaepenumerò nauſeam, 
ſenſum ingratiſſimum cum vomendi conatu, ex- 
citant, et ventriculi ſpaſmos motumque inver- 
ſum uſque adeo intendunt, ut tandem, ſepto 
tranſverſo muſculiſque abdominis, per conſenſum 
qui ea inter et ventriculum intercedit, in con- 
tractiones vehementes ſpaſmodicas, ſimul raptis, 


omnia quae in ventriculo ſunt per gulam et os vi 


inſigni expellantur. Interdum contra, e ventri- 
culo in inteſtina propulſi, ea tam fortiter ſtimu- 


lant, motumque eorum periſtalticum aded au- 


gent, ut diarrhoeam inducant, qui citiſſinmè per 


anum egeruntur. Cibis corruptis aut per ſupe- 
riora aut per inferiora ex primis vus ejectis, do- 
lores plerumque levantur. In exemplis leniori- 


bus ac recentioribus, vires ventriculi concoquen- 


tes plerumque prohibent ciborum corruptionem 

ed uſque progredi ut vomitus excitetur; in gra- 
vioribus verò et inveteratis, hae vires ſaepe adeo 
deficiunt, ventriculuſque tam irritabilis evadit, 
ut cibi vel minima quantitate vix retineri queant. 
Hic quoque notandum eft, diarrhoeam hoc in 
morbo rariſhme accidere; alvum contri eſſe lon- 
ge frequentiſſimè tardam et adſtrictam, partim 
propter inteſtinorum torporem, partim propter 
eorum conſenſum cum debili et malè ſe habente 
ventriculo, partim demum, propter humores, qui 
in eorum cavum influere conſuerunt, imminutos. 

Lingua et os, conditionis ventriculi indices, 
aliquando parùm afficiuntur, ſaepius tamen, hu- 
moribus ſuis deficientibus vel depravatis, aut ari- 
da ſunt, aut muco albido vel flavo obducuntur; 
nonnunquam, verò, fluxu ſalivae praeter modum 
aucto inundantur. Pravus oris ſapor hunc mor- 
bum ſaepiſſime comitatur. Hoc ſignum oritur, 
interdum a ſecretionibus ipſius oris vitiatis, aliàs 
a cibis in ventriculo corruptis. Cibus plerumque 
parùm appetitur, nec rarò etiam faſtiditur, mo- 
do ob ſuccum gaſtricum minutum vel deprava- 


tum, modo ob ventriculum reſolutum, ſeque 
onere 

onere prioris cibi male concocti aegre liberantem, 
modo ob faecum moram in inteſtinis juſto lon- 
giorem, interdum ob excretionem per cutem ſup- 
preſſam, nec rarò ob animum languore vel pa- 
thematis deprimentibus afflictum. Sed in non- 
nullis exemplis, cibi cupiditas ſervatur; et in pau- 
cis, vel à laeſa imaginatione, vel ab acri quodam 
ventriculum nimium ſtimulante, vel denique a 
prava helluandi conſuetudine, praeter modum 
augetur. | 
Haec ſigna ſunt hujus morbi propria. Con- 
ſenſus autem eximius ventriculum inter et alias 
corporis partes ferè omnes efficit, ut multa alia, 
in diverſis exemplis plura vel pauciora, his ad- 
jungi ſoleant, nempè, languor, ſpiritus demiſſi, 
motus averſatio, leves animi jejuno praeſertim 
ventriculo defectiones, vigiliae nocturnae aut 
ſomni interrupti, capitis dolores imprimis circa 
frontem aut tempora aliquando acuti ſaepius 
obtuſi, vertigo, aurium tinnitus, variae pſeudo- 
blepſeos ſpecies, dolores in variis corporis parti- 
bus fugaces, et (quae partim etiam ventriculi 
diſtentioni tribuenda ſunt, ) dyſpnoea, cordiſque 


palpitationes. 
Cibi 


= 

Cibi male concocti parùm nutrimenti prae- 
bent, nec quotidianam corporis jacturam reparare 
ſufficiunt. Quare, fi ſigna jam memorata conti- 
nenter ingraveſcant, totum corpus paulatim mar- 
ceſcit, et debilitatur; ſolidae partes laxae, fluidae 
nimis tenues evadunt; animus fit languidus, ti- 
midus, triſtis; memoria, judicium, omneſque ejus 
aliae facultates hebeſcunt, nec ſine moleſtia ex- 
erceri poſſunt; muſculi motionis tum volunta- 
riae tum invitae vigorem ſuum amittunt; cordis 
et arteriarum actio imprimis infirmatur, ſangui- 
nemque ad partes extremas propellere nequit; 
hinc pulſus debiles, et à leviſſimis cauſis ab- 
normes, cutis ſicca, facieſque pallida; nonnun- 
quam invadit podagra aut lithiaſis; tandem 
nulla functio non impeditur, et hydrops vel fe- 
bris lenta ſuperveniens animam miſero extinguit. 
Hæc dyſpepſiæ ſymptomata nulla certa lege 
concurrunt, nec alia alis ullo ordine conſtante 
ſuccedunt. Modo plura, modo pauciora, vix 
unquam omnia, eundem ægrum uno tempore 
vexant. Graviùs poſt cibum urgent, dein le- 
niora fiunt, nec rarò, recente praeſertim morbo, 


.D aliquantiſper 


2 —ů Q<A- _ ww — 


10 DISSERTATIO MEDICA. 


aliquantiſper omnino ceſſant, poſt proximam 
menſam plerumque redintegratis viribus reditura. 
Interdum paucos poſt dies omnia decedunt, in- 
terdum plures etiam annos durant, majore ple- 
rumque cum aegrotantis incommodo quim pe- 
riculo. 

Ex hac morbi deſcriptione patet, omnia ejus 
ſymptomata eſſentialia, pleraque proxime, caetera 
remotiùs, a ciborum fermentatione, et inde con- 
ſequente corruptione, oriri. In hanc autem fer- 
mentationem ac corruptionem omnes quibus ve- 
ſcimur cibi ſunt natura proclives, et in ventri- 
culo ei ſunt conditione quoad et calorem et hu- 
morem quae fermentationi fovendae aptiſſima eſt. 
Semper igitur in eo aliquantùm fermenteſcunt, 
et ſemper multò magis fermenteſcerent, tandem- 
que corrumperentur, ni variae res concoQtioni 
neceſſariae, quarum initio mentionem fecimus, 
ad hos effectus prohibendos rite conſpirarent. 
Harum igitur rerum ſingulae, minutæ, depra- 
vatae, vel quoquomodo praeter naturam affectae, 
ciborum corruptioni occaſionem praebent, ideò- 


que hujus morbi cauſae habendae ſunt. 
1. Itaque 


1. Itaque, cibi ipſi, aut qualitate, aut quanti- 
tate, aut miſtura, peccantes, dyſpepſiam exci- 
tare poſſunt. Ventriculus quos continet cibos 
nec facile inteſtinis prius tradit quam probe ſoluti | 
fuerint, nec fi juſtd diutiùs detinuerit, eorum 
proclivitatem ad fermentandum temperare potelt. 
Si quando igitur aſſumptus fuerit cibus, aut ſua 
natural, aut praeparationis extra corpus vitio, 
aut confectionis in ore defectu, indiſſolubilis, in 
ventriculo retentus, fermenteſcit nimium, dein 
corrumpitur. Praeterea, vis ſucci gaſtrici anti- 
zymica certos habet fines, ut ſaepe ſuperetur, 
nunc nimia ciborum copia ingurgitata, alias cibis 
nonnullis ad fermentationem maxime proclivis, 
alias demum prava ciborum miſtura, quae pro- 
clivitatem iſtam valde auget. 

2. Fibræ muſculoſae cujuſlibet canalis alimen- 


tarii partis, fi torpore, imbecillitate, vel reſolu- 


tione affectae fuerint, cibos tardiùs aut haud 


omnino propellunt, ideoque fermentefcere et cor- 


rumpi ſinunt. Hinc ventriculi atonia et alvus 


tarda dyſpepſiam certiſſimè inducunt. 


3. Illuſtrium 

3. Illuſtrium virorum Spallanzani, Stevens, et 


aliorum experimenta jam demum certiſſimè com- 


probarunt, ciborum concoctionem in genere hu- 
mano, a ſucco ventriculi magna ex parte pen- 
dere, eumque ſuccum fermentationem tempe- 
rare, cibos ſolvere, craſinque multùm mutare. 
Quod cum ita fit, fieri non poteſt quin hujus 
ſucci imminutio vitiaque omnigena coctionem im- 
pediant. Succus entericus, ſucco ventriculi ſi- 
millimus, ciborum converfioni in chylum eſt 
etiam ſine dubio neceſſarius ; proinde nec hic 
minui aut vitiari poteſt, quin, iſta converſione 
ampedita, cibi corruptionem ſubeant. 

4. Saliva, bilis, ſuccuſque pancreaticus, in con- 
coctione etiam utiliſſima ſunt ; minuta igitur aut 
vitiata, exdem procul dubio nocent. 

5. Denique, cujusvis tubi almentaru partis 
ſcirrhus aut tumor, vicinarum partium tumores 


tubum comprimentes, aliaque omnia deſcenſum 
ciborum per ejus tractum impedientia, item om- 


mia pravorum humorum genera ex ulceribus ali- 


ove fonte in ejus cavum infusa aut ſecreta, cibo- 


rum 


% 

rum corruptioni faventia, hujus morbi fympto- 
mata excitare poſſunt. 

Dyſpepſiae cauſae remotae ſunt omnia quae 
cauſas proximas jam memoratas inducere ten- 
dunt. 

Cauſae cibos minus idoneos ingerendi ſunt ap- 
petitus depravatus, coquinariae artis illecebrae, 
aliaque adeo manifeſta, ut recenſere ſupervaca- 
neum foret. 

Ventriculi et inteſtinorum reſolutio pro cauſis 
multas agnoſcit res, vel ventriculo ipſi, vel aliis 


corporis partibus, vel demum toti corpori ad- 


motas. 
1. Alkohol, omneſque liquores id continentes, 
juſtò largiùs et frequentiùs epota, ventriculum 
infirmant. Haec nocent, partim nimio ſuo ſti- 
mulo, cui ventriculus aſſuefactus, ad juſtam ac- 
tionem ſolito cibi ſtimulo excitari recuſat, max- 
imè vero ſedante effectu ſtimulum ſubſequente. 
2. Simili ferè modo ventriculum laedit aromati- 
corum diuturnus et immodicus uſus. 3. Opium, 
aliaque narcotica, quamvis de modo agendi diu 
inter medicos diſputatum eſt, tamen, ſi nimium 
| uſurpata 

uſurpata fuerint, ventriculum et totum quidem 
corpus infirmare omnes uno ore conſentiunt. 
4. Amaris omnibus vis ſedans ineſſe videtur, certè 
per longum tempus aſſiduè aſſumpta, cùm non- 
nullis aliis animalibus, tum homini, veneno ſunt. 
5. Nicotiana in alvum demerſa, ingentem dat ſti- 
mulum, cui magna debilitas ſuccedit. Hujus ve- 
neni vis tanta eſt, ut ventriculum et totum genus 
nervoſum convellat, non ſolùm cùm in ventricu- 
lum ipſum, verùm etiam cum in os aut nares 
fuerit recepta. Hoc nemini dubium videri poteſt, 
qui effectibus cataplaſmatis nicotianae ſupra ven- 
triculum impoſiti animum adverterit. Practerea, 
nicotiana internae oris membranae admota, ſali- 
vam plurimam è glandulis elicit. Hujus falivae et 
ejectione et deglutitione corpori nocetur. Si 
ejiciatur, humoris utiliſſimi jactura concoctionem 
impedit, corpuſque nonnihil exhaurit; ſin ſa- 
liva, ſucco nicotianae imbuta, deglutiatur, ven- 
triculus rei pernicioſiſſimae actioni directè obji- 
citur. 6. Thea et Coffea etiam vim habent ſe- 
dantem, et haud dubiè eorum uſus largus et 


quotidianus, hoc in aevo, ventriculum ſaepiſſime 
adeo 

adeo infirmavit, ut dyſpepfiam pertinaciſſimam 
induxerit. Aqua calida, qua eorum infuſa fiunt, 
quamque und haurire mos eſt, certè etiam nocet. 


Nam, 7. Calor humori junctus, corpori vivo ad- 
motus, ſemper laxantem habet et ſolventem effec- 


tum, omneſque igitur liquores calidi, in ventri- 


culum aſſumpti, eum debilitare tendunt. 8. Fre- 


quente vomitu, ſeu natura ſeu arte excitato, non 
ſolùm quod corpori nutrimento eſſe debuiſſet eji- 
citur, ſed multum etiam ſucci gaſtrici diſperdi- 
tur, et, quod maximi eſt, ventriculi vehementes 
et contra naturam motus, haud aliter ac tales 
motus cujusvis alius partis, ingentem partis at- 
fectae debilitatem et irritabilitatem inducunt. g. 
Crapula frequens ventriculum etiam infirmat. 
Nam cibus nimius devoratus eum ſupra modum 
diſtendit; pars autem quaelibet muſculoſa, ſu- 
pra modum diſtenta, debilitate, et interdum etiam 
paralyſi, afficitur, Praeterea, cum cibi nimii 
copia fuerint aſſumpti, ſuccus gaſtricus eorum 
partem tantummodo ſolvere poteſt, pars reliqua 
in corruptionem abit, ideoque ventriculum lædit. 


Namque, 10. Minime dubium eſt, cibos vel ſtatu 
corrupto 


—_ —— = 0 
— — 


variae ſunt. 
1. Vita otioſa et ſedentaria. Longum eſſet 

corrupto aſſumptos; wel in ventriculo quacunque- 
de cauſa corruptionem paſſos, eum valde irritare 
vireſque ejus eonvellere. Hine Dyſpepſia ſe ipſam 
perpatuat et au get. % «Rò hin 
Res, quae aliis corporis partibus, vel toti cor- 


pori admotae, ventriculum debilitate afficiunt, 


enumerare quot et quanta mala vita hujuſmodi 
generi humano afferat. Hic fat videtur obſers 


vaſſe, exercitatione negleQa, ſanguinis motum 


langueſcere, ſecretiones et excretiones omnes plus 


minuſve impediri, totumque genus nervoſum de- 


bilitari. Hinc oriuntur generalis corporis infirmi- 


tas et, ut ita dicam, cachexia, quorum effectus 


in ventriculo, organo delieatiſſimo, primum ple- 
rumque ſeſe produnt. | 
2. Victus nimis tenuis ac parcus generalem 


etiam affert debilitatem, cujus ventriculus non 


poteſt non eſſe particeps. Praeterea, talis victus 


plerumque ventriculum minus fortiter ſtimulat, 


hinc nec ſuccum gaſtricum ſatis copioſè elicit, 


nec fibras muſculoſas ad juſtam actionem excitat: 


I - hoc 


oy * * 
” * 

hoc etiam modo igitur dyſpepſiam inducere 
poteſt. 

3. Natura hominis ita conſtituta eſt, ut ſinguli 
animi ſtatus ventriculum modo fibi proprio affici- 
ant. Sic, cum gaudium, fiducia, hilaritas, ap- 
petitu;n augent, bonamque coctionem concili- 
ant, tim maeſtitia, metus, aliique affectus de- 
primentes, appetitum minuunt, interdum omni- 
no extinguunt, cibique aſſumpti concoctionem 
impediunt. Sic etiam, animus curis vacuus con- 
coctioni favet; contrà, caeteris paribus, quo ma- 
gis ſtudiis aut negotiis attentus eſt, eo deterior 
concoctio. Earum animi corditionum, hae ven- 
triculum infirmare, ſuccique gaſtrici ſecretionem 
minuere et interdum vitiare, illae effectus om- 
nino contrarios praeſtare, videntur. Tempera- 
mentum melancholicum imbecilli ventriculo valdè 
obnoxium eſt, quia pathematis deprimentibus 
tere perpetuò vexatur. ; 

4. Aer humidus ac frigidus. Hic in genus 
nervoſum vim ſedantem exſerere videtur, certè 
calorem, ſtimulum utiliſſimum, citiſſimè è cor- 


pore aufert. Praeterea, et frigore et humore ex- 
C halationem 

halationem per cutem impedit; aër enim frigidus 
cutem aſtringit, ejuſque ſpiramenta coarctat; 
humore onuſtus, vaporem exhalatum difficilè 
tardè que ſolvit ac fummovet. Porrò verisimil- 
limum eſt, hac exhalatione impedita, ſuccos ven- 
triculi etiam parciùs effundi. Hoc optimo jure 
inferri poteſt, ex generali eum inter et cutem 
conſenſu, et praecipuè ex hoc, quod os ſiccum, 
alvus adſtricta, appetitus abolitus, defectum ſe- 
cretionum canalis alimentarii indicantia, ſpaſ- 
mum extremorum ſuperficiei vaſorum, in omni- 
bus morbis febrilibus, comitantur. Quando 
corpus non exercitatum aëri hujuſmodi objicitur, 
facilins ventriculo nocetur, quia renixus generis 
nervoſi eſt debilior, motus ſanguinis partes ex- 
tremas verſus debilior, minuſque caloris gene- 
ratur. | 

5 Denique febres, omneſque pyrexiae, exi- 
nanitiones nimiae, lactatus diutiùs protractus, 
Venus nimis culta, omniaque alia totum corpus 
infirmantia, ventriculum imprimis infirmant. 
Procul abeſt ut plenam habeamus cognitionem 
cauſarum quae ſuccum gaſtricum et entericum 


minuunt 


, 
| 

minuunt aut vitiant. Satis tamen manifeſtum 
eſt, hos ſuccos, non ſecus ac alias ſecretiones, mi- 
nui et vitiari, vel minutà et depravatà vaſorum 
ſecernentium actione, vel pravo maſſae humorum 
temperamento. Imbecillitas igitur ventriculi, 
omneſque ejus imbecillitatis cauſae, ſecretionem 
horum ſuccorum parciorem reddunt. Prava va- 
ſorum ſecernentium actio, ventriculi et inteſti- 
norum inflammatione aut ſcirrho, morbis febrili- 
bus fer: omnibus, nonnulliſque animi affectibus, 
inducitur; ſaepe etiam ſine cauſa manifeſta ori- 
tur. Veriſimile videtur, opium, alkohol, cibos 
putridos, multaque alia in canalem alimentari- 
um demerſa, magis pravam vaſorum ejus actio- 
nem excitando, quam ipſum infirmando, nocere. 
Cum fons unde omnes profluunt ſecretiones eſt 
impurus, nulla earum pura eſſe poteſt. 
Aliae cauſae, quae dyſpepſiam excitant, morbi 
ſunt idiopathici, quos non hic locus eſt tractandi. 
Prognoſis hoc in morbo ex harum cauſarum 
conſideratione potiſſimùm eſt eruenda. C im 
cibi ſolummodo in caufa ſunt, curatio plerum- 
que facillima, dummodo aegrotans regulis mox 


tradendis 

primum omnium eſſe capeſſendam. Hoc effici- 

tradendis oBtemperet? Sf A Yentrieuls atonid, 
ſuccive gaſtrici aut entetiei defectu aut dyſeraſia 
ortum ducat, morbus, quamvis rarò perieutofas, 
vix unquam lethifer, incertae tamen durationis 
eſt; interdum remediis citö ſummotus, alias ae- 
grum per longum tempus identidem cruciaturus. 
Ubi a' ſeirrho pylori, alive obſtructione fix3 
oritur, falus vis expectanda. Dyſpepſiae-ſym- 
ptomaticae curationem non niſi morbo primario 
ſublato ſperare licet. Quod caetera attinet, quo 


junior aegrotans, quo conſtitutio robuſtior, quo 


recentior et levior morbus, eo expeditior curatto, 


In temperamento ſanguineo, plerumque faciliùs, 


in melancholico, difficiliùs pellitur morbus. 
Ad hujus morbi curationem, duo conſilia in- 


ſtituenda videntur. 1. Cibos corruptos evacu- 


are, ſignaque moleſta per eos excitata levare. 2. 


Cauſas et remotas et proximas evitare aut amo- 


vere, atque ita ſignorum reverſioni obviam ire. 


Quoniam cibi corrupti, non ſolum gravia ſig- 


na gignunt, ſed etiam fermento ſunt cibis poſt 


aſſumendis, apertum eſt eorum evaenationem 


tur, 


» DE DYSPERSIA. | T 


tur, vel vomitum ciendo, vel alvum movendo. 
Vomitus ſordes efficaciſſimè evacuat, et praete- 


rea perſpirationem promovet, ventriculum forti- 


ter excitat, ſanguinis motum per. ejus vaſa expe- 


dit, ac ſucci gaſtrici et enterici ſecretionem auget. 
Ad dyfpepſiae ſanationem igitur apprimè eſt ac- 


commodatus. Saepius autem repetitus, ventri- 


eulum valde debilem et irritabilem reddit, mo- 


tum antiperiſtalticum inducit vel adauget, mag- 
nam ſucci gaſtrici jacturam facit, ideoque mor- 


bum aggravat. A frequentiore ejus uſu igitur 


eavendum eſt; et niſi crapula praecedens, mul- 
tum nauſeae, anxietas permoleſta, ructuſque ma- 
teriae corruptae frequentiſſimi, neceſſitatem vo- 
mitus indicent, ſordes potiùs per leniora cathar- 
tica deorſum ſunt eliminandae. 

Sordibus ejectis, ſigna dolentia plerumque 
ceſſant; ſi quando vero perſtent, aliis remediis 


levanda ſunt. 


Nauſea et vomitus, fi 2 ciborum putredine aut 


i 8993 *A . | 
nim1a- copia proveniant, ſalutares naturae cona- 


tus habendi ſunt, idcirco promovendi, et adju- 


vandi, infuſionem Chamaemeli, pollen ſinapi 
aquae 

aquae admiſtum, aut Ipecacuanham aſſumendo, 
ut ab onere nocente ventriculus penitus liberetur. 
Sin poſt ſordium evacuationem perſtent, vel ſi a 
nimia ventriculi irritabilitate oriantur, ſtatim 
compeſcenda ſunt. Optimè plerumque per o- 
pium, praeſertim ſub pillulae forma aſſumptum, 


ſedantur ; interdum etiam per hauſtus efferve- 


ſcentes, aetherem Vitriolicum, aquas ſtillatitias 


Lavendulae ſeu Menthae, aut vini cyathum, vin- 


cuntur. Si haec ſpes noſtras fefellerint, epithe- 


ma ex aromaticis et opio compoſitum, aut ſina- 


piſmus, aut emplaſtrum cantharidum, ſupra ven- 
triculum impoſitum, nonnunquam reſpondebit. 
Sed omnium remediorum hoc conſilio adhibito- 
rum longe eſficaciſſimum eſt clyſma opiatum in 
anum injectum. 

Pari modo, diarrhœa ab ingeſtis corruptis o- 
riens, cum niſus fit ſalutaris, blandis liquoribus 
copiosè hauſtis promovenda eſt. Sin diutiùs per- 
ſtet, vel ſi nimia inteſtinorum mobilitas ſuſpici- 
atur, ſedantibus, aſtringentibus, ac roborantibus 
remediis, ſiſtenda. Ab acida cruditate ortam 


optimè ſupprimit creta. 


Inflationem 

Inflationem ſummovent carminativa, medica- 
menta ſcilicet quæ vim flatus expellendi habent. 
Qui vi pollent ſtimulantia omnia, ut aniſum, 
mentha piperitis, carvi, zingiber, &c. ; antiſpa- 
ſmodica tamen, præcipuè opium et æther, iſtum 
effectum certiſſimè præſtant. 

Cardialgia, quæ ab acido ſtomachum irritante 
fortaſſe ſemper oritur, abſorbentibus, præſertim 
creti et magnefſia, certiſſimè citiſſimequè levatur. 
Creta acido ventriculi conjuncta, ſalem neutrum 
aſtringentem, magneſia laxantem facit; hæc, igi- 


tur, alvo tarda, illa, alvo ſolutà, adhibenda eſt, 


Si alvus nec tarda nec ſoluta ſit, magneſiam et 


cretam rectè conjunxeris. Hunc dolorem uren- 


tem etiam mitigant liquores aquoſi, mucoſi, aut 
oleoſi, largè hauſti, quippe qui acidum diluunt, 
obtundunt, ventriculumque ab ejus actione de- 
fendunt. Opio ſimul adhibito citiùs ceſſabit 
dolor. 

Gaſtrodyniam, ventriculi ſpaſmo ſine dubio 
tribuendam, optimo cum ſucceſſu antiſpaſmodi- 
cis, præſertim æthere aut opio, vel utroque con- 
juncto, debellaveris. Stimulantia etiam adver- 


ſus 

ſas eam proſunt. Si quando ab acido oriatur, 
levamen potiſſimùm ab abſorbentibus petendum. 
Diligentiſſimè obſervandum eſt, opium, pro- 
pterea quod ventriculum infirmat, et inteſtina tor- 
pida, alvumque igitur valdè tardam reddit, ad 
hæc ſigna levanda quam parciſſimè eſſe uſurpan- 
dum. bo 

Alvus tarda, dyſpepſiz non ſolùm pars eſt et 
effectus, fed cauſa etiam frequentiſſima. Hinc 
ſedulò movenda eſt, per cathartica leniora, ea 
præcipuè que inteſtina eodem tempore roborant, 
aloen, rheum, &c. Diæta laxante etiam uti 
oportet; nec inutile erit ſtatis horis dejectionem 
moliri. 

His rebus ſigna urgentia in præſentia relevari 
poſſunt. Tamdiu autem poſt ſingulas epulas re- 
crudeſcent, quamdiu morbi cauſæ maneant. Ut 
eorum reditus igitur impediatur, morbuſque ra- 
dicitùs auferatur, cauſæ tùm remotæ tùm proxi- 
mz tollendæ ſunt. 

Canfas remotas evitandi aut corrigendi modus, 
primo earum aſpectu, apertiſſimus. Æger, ſci- 
licet, coqui illecebris reſiſtat, appetitum depra- 

8 vatum 

vatum currigat, Bacchum colere, aromaticis, 
amaria, opioque:abnti;. deſinat. Nicotiana, thea, 
coffeã prorſus ſabſtineat. Potiones ſumat ffrigi- 
das, ni ſumma ventriculi debilitas eas aliquantus 
lum calefieri requirat. Ab intempeſtivo emetico- 
rum uſu caveats. Omnes diætæ errores diligen- 
ter evitet. Studiis aut negotiis occupatus, exer- 
citationem nunquam negligat. Quibus, velut 
multis pauperihus, victus nimis parcus ac tenuis 
morbum induxit, iis diæta magis nutriens ac ſti- 
mulans præſcribenda eſt. Ægrotanti grata hila- 
ritas eſt omnibus rebus concilianda. Se panno 
laneo a capite ad calcem tegat, quo melius exha- 
lationem per cutem tueatur, ſeque ab aëris in- 
temperie ſubitiſque mutationibus defendat. Si 
regio qui degit humida fit ac frigida, ad ſiccio- 
rem et calidiorem migret. 

Nunc demum ad cauſarum proximarum cor- 
rectionem et ademptionem venimus. 


Dyſpepſia, cibis pravis orta, ſi nullum virium 


concoquentium,yitium ſimul adſit, facilè plerum- 


que ſanatur, ſignis moleſtis modo ſupra, dicto le- 
vatis, Zgroque, poſterum regulas diæteticas ſa- 
D nis 

nis vulgo praeſcriptas ſeduld gbſervante, Sed 


ubi vires concoquentes quacunque de cauſa viti- 
antur, cibi multo faciliùs in corruptionem ruunt, 
ſignaque dyſpeptica gignunt. In hoc igitur re- 
rum ſtatu, ſummi cura et in delectu et in uſu cibi 
opus eſt, ut ab ejus corruptione praecaveatur. 
Imprimis, cibi eligantur quam minimè ad aci- 
ditatem, putredinem, aut ranciditatem, proclives. 
Oportet praeterea concoctu ſint quam facillimi, 
vim alvi laxandae poſſideant, multumque nutri- 
menti ſub parva mole contineant. Quinam cibi 
his qualitatibus gaudeant, è diætetica diſcendum 
eſt, Cibis 1doneis ſelectis, in eorum uſu aeger 
has ſervet regulas. Eos in ore accuratiſſime con- 
ficiat. Singulis edendi temporibus, ventriculum 
leviter tantim impleat, nec rurſus epulis priùs 
accumbat, quam appetitus rediens priorem Cc£:- 
bum digeſtum eſſe indicaverit. Quo fortius fer- 
mentationi in yentriculo obſiſtatur, ex uſu fit ali- 
quantulim antizymici cujuſvis, ut infuſionis Cha- 
mæmeli, ſtatim poſt cibos aſſumere. 

Quod ad potiones attinet, pura aqua omnium 


eſt optima. Sin aut propter ventriculi debilita- 
| tem, 

tem, aut pravam liquoribus fermentatis utendi 
conſuetudinem, ſtomachus ' fine aliquo ſtimulo 
muneribus ſuis fungi nequeat, cereviſia illa fortis 
et amara porter dicta, aut pauxillum ſpirituum 
deſtillatorum aqui plurimi dilutum, ægris, cautè 
tamen et parce, eſt concedendum. Vina plera- 
que ad aciditatem nimis procliva; eorum autem 
vinum Madeiræ huic vitio minimè obnoxium, ide- 
oque dyſpepticis maximè tutum, habetur. | 

Ad reſtituendas ventriculi ac inteſtinorum vi- 
res, remedia illa longe ſunt efficaciſſima quae to- 
tum corpus pariter roborant, idonea ſcilicet dize- 
ta, exercitatio, frigus, purus ater, affectuſque 
animi excitantes. = | . 

De dizeta dyſpepticis accommodata jam dictum 
eſt; à qua fi declinent, omnia alia roborantia re- 
media fruſtra adhibebuntur. 

Exercitatio idonea, cam ad conſervandum; 
tum ad reſtituendum corporis vigorem eſt omrii 
laude major. Omnia ejus genera, ambulatio, 
geſtatio in equo, in cutru; in nave, utilia ſunt: 
ea tamen cæteris anteponenda, in quibus plu- 
rimi muſculi exercentur, quæ ſub pleno- Jove 

* fiunt 

flunt, et in quibus animus gratiflime occupatur 
atque excitatur. Nulla exercitatio tam vehemens 
nec tam diu continuata eſſe debet, ut multum 
eliciat ſudorem, aut defatigationem inducat. Cum 


exercitationi nullus eſt locus, utiliter ad frictio- 


nem decurritur; nec quidquam vetat, quo mi- 


19 


nus hæc remedia conjungantur. 
| Frigus in hoc morbo ita adhibendum eſt, ut 
nec ſedans nec infirmans ſtimulet ac roboret : 
oportet igitur, ut nec fit valde intenſum, nec diu- 
tiſſimè continuatum. Frigus pro roborante re- 
medio, vel per aëra, vel per aquam, corpori ad- 
movetur. Aer frigidus fine dubio intra certos 
limites corpus roborat ; cautiſſimè tamen dyſpe 
pticis, præſertim debilioribus, admovendus, quia 
exhalationem per cutem reprimere aptus eſty 
Aqua frigida, pro potu hauſta, haud leviter pros 
deſt, dummodo, nec nimia quantitate, nec in 
ventriculum valde imbecillem, aſſumatur; fed 
longe efficaciſſimè corpus roborat, ubi aut cui 
affunditur, aut corpus in ea immergitur. In me- 
moria ſemper tenendum eſt, frigidam ſuperficiei 
admotam tum maxime prodeſſe, cùm corpus per 

breviſſimum 

breviſſimum tempus ſingulis vicibus eius actioni 
objicitur. | 

Ar purus inter præſtantiſſima remedia robo- 
rantia jure habetur. Nec dubitari poteſt quin 
acr purior quam natura ſuggerit, gas ſcilicet oxy- 
genium dilutum, ſi ſatis copiosè adhiberi poſſet, 
etiam efficacior foret. 

Excitantes animi affectus, præſertim leviores, 
ſpes, gaudium, hilaritas, &c. vires egregiè refi- 
ciunt, et hoc inſigne habent commodum, quod 
nullam poſt ſe relinquunt debilitatem, nec ullo 
modo corpori nocent. Animus 1gitur dyſpepti- 
corum, per omnes res quæ in hypochondriaſi 
præſcribuntur, gratè excitetur. 

Etſi in reſtituendis ventriculi et inteſtinorum 
vitibus, remediis jam memoratis maximè fiden- 
dum eſt, tamen medicamenta ipſis partibus ad- 
mota minime negligenda ſunt. 

Fibræ canalis alimentarii torpidæ ad juſtam 
actionem excitari poſſunt, per ſtimulantia in eum 
ingeſta, ut aromatica, ſales neutros, ſinapi, rhe- 


um, aloen, ſulphur, &c. At dolendum eſt, eorum 
ATI. ſtimulum 

ſtimulum eſſe valdè fugac ? em, totumque canalem, 
largo eorum uſu, etiam torpidiorem reddi. 
Amara, inter quæ elucent gentianæe et colom- 
bz radices, chamæmeli flores, cortex aurantio- 


rum, einchona, quaſſia, ventriculum et totum 


corpus roborant. Nunquam autem diu fine in- 


termiſſione adhibeantur; nam eorum largus et 
quotidianus uſus, ut jam dictum eſt, certiſſimo 
eſt exitio. — * 
Ferrum, aut purum, aut oxydatum, aut acido 
gulphurico vel Muriatico chymicè conjunctum, 
eximium eſt ac tutiſſimum remedium roborans. 
Acidum Sulphuricum dilutum jure etiam lauda- 
tur. TI. 

Horum medicamentorum pleraque proſunt 
etiam vi ſua antiſepticà, qua corruptionem ali- 
mentorum in ventriculo temperant. urig 

De corrigenda alia dyſpepſiae cauſa, imminuto 
ſcilicet aut depravato fucco gaſtrico et enterico, 
non multum habemus quod dieamus. Cum ſti- 
mulantia membranae Schneiderianae vel internae 
oris ſuperficiei admota, ſuccos harum partium 
quantitate ſolito majore ehiciunt, tùm, fine dubio, 


N ventriculo 


ventriculo et inteſtinis admota, ſucci gaſtrici et 
enterici ſecretionem augent. Haec ſtimulantia, 


quorum optima ſupra memorata ſunt, proximè 


ante menſas adhiberi debent, ut copia horum 


ſuccorum praeſtò ſit ad ſolvendos cibos illico in- 
gerendos. Ut varia quibus hi ſucci obnoxii ſunt 
vitia parùm cognita ſunt, fic medicamenta ſin- 
gulis corrigendis accommodata, non poſſumus 
non ignorare. Veriſimilè tamen videtur, eadem 
remedia, quae canalem alimentarium roborant, 
et actionem fibrarum muſculoſarum vaſorumque 
ſecernentium ſatis validam excitant, multum 
etiam, ad naturalem et ſanam ſuccorum ſecre- 


torum temperiem reſtaurandam, conferre. 


Aeſtate anni 1798, longam experimentorum 
ſeriem inſtitui, ad detegendam intimam naturam 
mutationum quas in corpore vivo ſubeunt cibi 
atque humores a cibis derivati. In his experi- 
mentis exequendis, vir optimus, ſummique in- 
genii, Jacobus Hall, Eques, cujus, ſolertiam in 
Naturam interptetando, ejuſque arcana retegendo, 
experimenta ah illo nuper edita ampliſſimè de- 
monſtrant, multùm me conſiliis adjuvit, uſum- 

que chymici ſui apparatus liberaliter ſubminiſtra- 
vit. Quae his adjumentis feci experimenta optimè 
ceſſerunt. Concoctionem, et complures alias 
functiones, et ſano et morbido ſtatu, illuſtrarunt. 


Praeterea, in his experimentis, ſine ope aut ani- 


malis aut vegetabilis vitae, fermentationem ſac- 


chariferam excitavi, atque ita materias vel nul- 


lam vel minutiſſimam tantùm ſacchari partem 


continentes, in ſaccharum magna ex parte con- 


verti. Multas etiam et animalium et vegetabi- 
lium ſecretiones, excretiones, aliaſque produc- 
tiones nulla vita adjuvante, imitatus ſum; ut 
magnam venerim in ſpem, pleraſque alimento- 


rum humorumque converſiones principio vitali 


vulgo attributas, tandem patefieri poſſe. Sed de 


his atque aliis quae bene multa feci experimentis, 
nihil amplius hec loco dicam; poſthac, cum 
tractum, feliciter initum, rerum utilium atque 
novarum fertiliſſimum, longiùs latiuſque explo- 
ravero, in animo eſt omnia in lucem edere. 

